stanford-oval/wikipedia huggingface dataset:
ตุ๊กแกบิน
ถิ่นที่อยู่

ตุ๊กแกบิน อาศัยอยู่ในป่าดิบและบริเวณที่มนุษย์อยู่อาศัย ส่วนใหญ่พบตั้งแต่จังหวัดประจวบคีรีขันธ์ของไทย ไปจรดถึงแหลมมลายู จนถึงอินโดนีเซีย แต่ก็มีรายงานพบที่อุทยานแห่งชาติภูหินร่องกล้า ในภาคเหนือ รวมถึงที่ปากน้ำแหลมสิงห์ อำเภอแหลมสิงห์ จังหวัดจันทบุรี ในภาคตะวันออก และพื้นที่ป่าสะแกราช อำเภอปักธงชัย จังหวัดนครราชสีมา ในภาคอีสานของไทยด้วย ออกหากินในเวลากลางคืน โดยกินแมลงเป็นอาหารหลัก
การจำแนก

พบทั้งสิ้น 8 ชนิด
Ptychozoon horsfieldii  (Gray, 1827)
Ptychozoon intermedium Taylor, 1915
Ptychozoon kaengkrachanense Sumontha, Pauwels, Kunya, Limlikhitaksorn, Ruksue, Taokratok, Ansermet, & Chanhome, 2012
Ptychozoon kuhli Stejneger, 1902
Ptychozoon lionotum Annandale, 1905
Ptychozoon nicobarensis Das & Vijayakumar, 2009
Ptychozoon rhacophorus (Boulenger, 1899)
Ptychozoon trinotaterra Brown, 1999
พบในประเทศไทย 4 ชนิด
แหล่งข้อมูลอื่น

ข้อมูลที่เกี่ยวข้องกับ Ptychozoon ที่วิกิสปีชีส์
ตูแรน

| ตูแรน |
| --- | --- |
   ธง ตราอาร์ม

ประเทศ: ฝรั่งเศส
ศูนย์กลาง: ตูร์
เขตเวลา: CET
ตูแรน (อังกฤษ: Touraine) ตูแรนเป็นอดีตจังหวัดของฝรั่งเศส ที่มีเมืองหลวงอยู่ที่ตูร์ ระหว่างการเปลี่ยนแปลงระบบเขตบริหารใน ค.ศ. 1790 ระหว่างการปฏิวัติฝรั่งเศส ตูแรนก็ถูกแบ่งระหว่างจังหวัดแองดร์-เอต์-ลัวร์, ลัว-เรต์-แชร์ และ แองดร์
"Touraine" เป็นชื่อที่มาจากกลุ่มชนเคลท์ที่เรียกว่าทูโรนส์ (Turones) ผู้ตั้งถิ่นฐานอยู่ในบริเวณนั้นมาร่วมสองพันปีก่อนหน้านั้น ในปี ค.ศ. 1044 ตูแรนก็ตกอยู่ภายใต้อำนาจของราชวงศ์อองชู (ในฐานะราชวงศ์แพลนทาเจเน็ท) ผู้กลายมาเป็นพระมหากษัตริย์อังกฤษในปี ค.ศ. 1154 โดยมีที่ตั้งมั่นสำคัญอยู่ที่ปราสาทที่ชินง ในปี ค.ศ. 1205 ฟิลิปที่ 2 ออกัสตัสแห่งฝรั่งเศสก็ยึดตูแรนคืนมาได้ ในช่วงนี้ตูแรนก็ได้รับเลื่อนฐานะขึ้นเป็นอาณาจักรดยุคของหลวง ในปี ค.ศ. 1429 โจนออฟอาร์คก็ได้ทำการเข้าเฝ้าครั้งสำคัญในประวัติศาสตร์ในชาร์ลส์ที่ 7 ผู้ต่อมาขึ้นครองราชย์เป็นพระมหากษัตริย์ฝรั่งเศสที่ชินง  ตั้งแต่ปลายคริสต์ศตวรรษที่ 15 จนถึง คริสต์ศตวรรษที่ 16 ตูแรนก็กลายเป็นที่ประทับอันเป็นที่โปรดปรานของพระมหากษัตริย์ฝรั่งเศสหลายพระองค์ ปราสาทที่เคยเป็นปราสาทที่มืดทมึนของยุคกลางก็ได้รับการเปลี่ยนแปลงไปเป็นวังแบบเรอเนสซองซ์ ซึ่งทำให้ตูแรนได้ชื่อว่าเป็น "อุทยานแห่งฝรั่งเศส" ฐานะอาณาจักรดยุคของหลวงเปลี่ยนมาเป็นจังหวัดในปี ค.ศ. 1584 และถูกแบ่งย่อยอีกครั้งในปี ค.ศ. 1790
ประวัติศาสตร์

ในยุคโรมัน ตูแรนเป็นที่อยู่อาศัยของชนเผ่ากัลลิกตูโรน ชื่อของชนเผ่าเพี้ยนมาเป็นชื่อของจังหวัดและชื่อเมืองหลวงของจังหวัด คือ ตูร์ ชาวตูโรนไม่นิยมทำสงครามและไม่ต่อต้านผู้รุกราน จึงไม่มีปัญหากับการปฏิวัติเวอร์ชิงเจอตอริกซ์ใน 52 ปีก่อนคริสตกาล เมืองหลวง ซีซารอดูนุม ถูกสร้างขึ้นมาบนพื้นที่ทางตะวันออกของเมืองตูร์ในปัจจุบัน ชาววาเลนติเนียนได้ให้ตั้งเป็นมหานครลียงเนส์ที่ 3 ซึ่งมีพื้นที่โดยคร่าวๆ คือ จังหวัดตูแรน, จังหวัดเบรอตาญ, จังหวัดเมน และจังหวัดอ็องฌูในเวลาต่อมา ศาสนาคริสต์เข้ามาในตูแรนอย่างเร็วที่สุดน่าจะในช่วงต้นคริสต์ศตวรรษที่ 4 ในคริสต์ศตวรรษที่ 5 ตูแรนถูกรวมเป็นส่วนหนึ่งของราชอาณาจักรวิซิกอธที่ครอบคลุมตั้งแต่แม่น้ำลัวร์ถึงสเปน เมื่อพระเจ้าโคลวิสล้มล้างอำนาจในกอลของชาววิซิกอธในปี ค.ศ. 507 ตูแรนก็กลายเป็นส่วนหนึ่งของราชอาณาจักรแฟรงก์ ในช่วงที่มีการแบ่งราชอาณาจักรให้กับเหล่าทายาทของพระเจ้าโคลวิส ตูแรนตกเป็นที่โต้เถียงอย่างมาก เคานต์ในท้องถิ่นสร้างความเจริญให้ประเทศได้น้อยกว่าคนของคริสตจักร และภายใต้การปกครองของพระเจ้าชาร์เลอมาญ พระอธิการอันควินได้ปรับปรุงตูแรนให้ทรงเกียรติภูมิในด้านวัฒนธรรม ในครึ่งหลังของคริสต์ศตวรรษที่ 9 ตูแรนตกอยู่ใต้อำนาจของรอแบต์ผู้แข็งแกร่งกับทายาทหรือผู้ท้าชิงตำแหน่งคนอื่นๆ ในคริสต์ศตวรรษที่ 10 เกิดการแก่งแย่งชิงดินแดนกันระหว่างเคานต์แห่งบลัวส์กับเคานต์แห่งอ็องฌู จูฟฟรัว มาร์เตลแห่งอ็องฌูได้ตูแรนไปในปี ค.ศ. 1044
พระเจ้าฟิลิปที่ 2 อูกุสต์แห่งฝรั่งเศสพิชิตตูแรนกลับคืนมาได้ในปี ค.ศ. 1203–05 ในช่วงที่มีการต่อสู้กันอย่างยาวนานระหว่างกษัตริย์ฝรั่งเศสกับกษัตริย์อังกฤษ ในปี ค.ศ. 1360 ตูแรนถูกยกระดับเป็นดัชชีและยังคงอยู่ในฝั่งฝรั่งเศสตามพรมแดนที่ลากตามสนธิสัญญาเบรติญญีระหว่างฝรั่งเศสกับอังกฤษ ในช่วงสำคัญของสงครามร้อยปีที่มีการสู้รบของฌานแห่งอาร์ค ตูแรนเป็นฐานทัพหลักของพระเจ้าชาร์ลส์ที่ 7 พระเจ้าหลุยส์ที่ 11 ตั้งเปลสแซ็งเลส์ตูร์เป็นที่พำนักโปรดของพระองค์ ชาโตหรือปราสาทอันสวยสดงดงามที่อ็อมบลัวส์, อาเซย์เลอริดู และเชอนูโซซ์ แสดงให้เห็นถึงความงดงามของเมืองในช่วงหลังของยุคฟื้นฟูศิลปวิทยา
การก่อตั้งที่พำนักหลวงที่แวร์ซายล์ซึ่งอยู่ห่างไกลและการย้ายถิ่นของช่างทอผ้าไหมอูกือนูต์ทำให้ตูแรนเสื่อมถอยลงหลังปี ค.ศ. 1700 แคว้นถูกยุบในปี ค.ศ. 1790 ในช่วงการปฏิวัติฝรั่งเศส เมื่อฝรั่งเศสปรับโครงสร้างใหม่เป็นจังหวัด เขตที่อยู่ในตูแรนเหนือ (เชอมิล์เย, แซ็งต์เซียร์ดูกูลต์ และมงตริชาด์) กลายเป็นลัวร์เอต์แชร์ เขตที่อยู่ในฝั่งตะวันออกเฉียงใต้ (เบรน, ชาตีล์ย็องซูร์แอ็งด์ และอาเซย์เลอแฟร์รง) กลายเป็นแอ็งด์ และเขตที่อยู่ทางตะวันตกสุด (ลารอชโปเซย์และแซ็งต์โรแม็ง) กลายเป็นวีเยน แต่อดีตริเชอลิเยอของปัวตูกับอดีตบูร์เกล์, จิโซซ์ และชาโตลาแวลลิแยร์ของอ็องฌูถูกผนวกเข้ากับพื้นที่ส่วนใหญ่ของตูแรน กลายเป็นจังหวัดแอ็งเดรลัวร์
ดูเพิ่ม

หน่วยการบริหารของประเทศฝรั่งเศส
จังหวัดในประเทศฝรั่งเศส
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ตูแรน
47°24′N 0°41′E﻿ / ﻿47.400°N 0.683°E﻿ / 47.400; 0.683
| ด ค ก จังหวัดในประวัติศาสตร์ของฝรั่งเศส |
| --- | --- | --- |
| จังหวัดในปี ค.ศ. 1789 |  กัสกอญ  กุยแยน  คอร์ซิกา  ช็องปาญ  แซ็งตงฌ์  โดฟีเน  ตูแรน  ทรัวเซแวเช  นอร์ม็องดี  นีแวร์แน  บัส-นาวาร์  บูร์กอญ  บูร์บอแน  เบรอตาญ  เบอาร์น  แบรี  โบฌอแล  ปัวตู  ปีการ์ดี  แปร์ช  พรอว็องส์  ฟร็องช์-กงเต  ฟอแร  ฟัว  แฟลนเดอส์และแอโน  มาร์ช  แมน  รูซียง  ลอแรน  ล็องก์ด็อก  ลีมูแซ็ง  ลียอแน  อ็องกูมัว  อ็องฌู  ออร์เลอาแน  อาร์ตัว  อาลซัส  อีล-เดอ-ฟร็องส์  โอนี  โอแวร์ญ  |  |
| หลังจากการปฏิวัติ |  อาวีญง1 และเวอแนแซ็ง1  มงเบลียาร์2  มูว์ลูซ3  นิส4  ซาวอย4  |  |
 1 ค.ศ. 1791  2 ค.ศ. 1793  3 ค.ศ. 1798  4 ค.ศ. 1860 
| --- | --- |
 : สถานีย่อยประเทศฝรั่งเศส
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  เช็กเกีย 
ชาโตในอาเซย์เลอแฟร์รง แคว้นในอดีตของตูแรน ประเทศฝรั่งเศส
ตุ๊กกาย

| ตุ๊กกาย |
| --- | --- |

Cyrtodactylus marmoratus พบในชวา, อินโดนีเซีย

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Squamata
อันดับย่อย:: Sauria
วงศ์:: Gekkonidae
วงศ์ย่อย:: Gekkoninae
สกุล:: Cyrtodactylus John Edward Gray, 1827

ชนิด
 89 ชนิด (ประมาณ)
ชื่อพ้อง
 Geckoella
ตุ๊กกาย หรือ ตุ๊กแกป่า  (อังกฤษ: Curve-toed geckos) สัตว์เลื้อยคลานจำพวกหนึ่ง มีรูปร่างคล้ายตุ๊กแก แต่มีขนาดเล็กกว่า อยู่ในวงศ์  Gekkonidae เช่นเดียวกับตุ๊กแกและจิ้งจก โดยอยู่ในสกุล Cyrtodactylus
คำอธิบาย

ตุ๊กกายมีลักษณะสำคัญ คือ มีนิ้วเท้าและเล็บที่แหลมยาว ไม่มีปุ่มดูดจึงไม่สามารถดูดติดเกาะผนังได้เหมือนจิ้งจกและตุ๊กแก ใช้ได้เพียงแค่ปีนป่ายเหมือนกิ้งก่าเท่านั้น อาศัยอยู่ในถ้ำและป่าของทวีปเอเชีย ไม่พบในเมือง ในปี 2020 นักวิจัยเผยว่าพบสายพันธุ์ตุ๊กกายบนโลกแล้วไม่ต่ำกว่า 300 ชนิด และพบในประเทศไทยไม่ต่ำกว่า 30 ชนิด หลายชนิดเป็นสัตว์เฉพาะถิ่นไม่พบที่ใดในโลก เช่น ตุ๊กกายอุ้มผาง, ตุ๊กกายปล้องทอง, ตุ๊กกายถ้ำสระบุรี เป็นต้น
สถานะปัจจุบันของตุ๊กกายเป็นสัตว์หายากชนิดหนึ่ง เคยเป็นสัตว์ที่ถูกบรรจุชื่อไว้ในพระราชบัญญัติสงวนและคุ้มครองสัตว์ป่า พ.ศ. 2535 แต่เมื่อมีการปรับปรุงใหม่ในปี พ.ศ. 2546 ถูกถอดชื่อออกไป โดยคำว่า "ตุ๊กกาย" ผู้ที่บัญญัติชื่อนี้ขึ้นมาคือนายแพทย์บุญส่ง เลขะกุล อดีตนักอนุรักษ์ธรรมชาติที่มีชื่อเสียงของไทย
คนมักเข้าใจตุ๊กกายผิดว่าเป็นจิ้งจกหรือตุ๊กแกบ้าน เนื่องจากมีผู้ศึกษาสัตว์กลุ่มนี้น้อยจึงยังขาดข้อมูลในการจำแนกชนิดและนิเวศวิทยา ตุ๊กกายมีลักษณะคล้ายจิ้งจกและตุ๊กแกบ้าน บางครั้งถูกเรียกว่า ตุ๊กแกป่า ซึ่งอนุมานได้ว่าเป็นตุ๊กกาย แต่มีส่วนสำคัญที่แตกต่างกันคือ ตุ๊กกายมีนิ้วเท้าและเล็บที่แหลมยาว ใช้ในการปีนป่ายคล้ายกับกิ้งก่า และไม่มีแผ่นดูด (Synthetic setae) เหมือนตุ๊กแกบ้านหรือจิ้งจก จึงไม่สามารถดูดติดเกาะผนังได้ ลำตัวมีสีสันและลวดลายสวยงามแตกต่างกันไป มีตั้งแต่ขนาดเล็กจนถึงขนาดใหญ่ประมาณ 30 เซนติเมตร เช่นตุ๊กกายมลายู สามารถพบทางภาคใต้ของประเทศไทย กินแมลงเป็นอาหาร พบเห็นได้ในเฉพาะในเวลากลางคืน และแต่ละชนิดมีที่อยู่อาศัยที่แตกต่างกันไป บางชนิดพบได้บริเวณต้นไม้ใกล้ ๆ กับแหล่งน้ำ เช่น ตุ๊กกายตะวันออก บางชนิดพบในถ้ำ หรือใต้ก้อนหินซอกหินต่าง  ๆ บางชนิดพบได้เฉพาะภูเขาสูงเท่านั้น เช่น ตุ๊กกายอยสุเทพ บางชนิดที่ปรับตัวได้ดีสามารถอาศัยในพื้นที่เกษตรกรรม ในสวนยางพาราที่มีความชื้นสูงได้ เช่น ตุ๊กกายตุ่มใหญ่ บางชนิดอาศัยอยู่บริเวณภูเขาหินปูน เช่น ตุ๊กกายกันยา เป็นต้น
คำอธิบาย > รายชื่อตุ๊กกายที่อาจพบได้ในประเทศไทย

รอรายงานอย่างเป็นทางการ
ตุ๊กกายบาลา Cyrtodactylus elok
ตุ๊กกายป่าพรุ Cyrtodactylus payacola
แหล่งข้อมูลอื่น

ตุ๊กกายถ้ำหินปูน โดย มนตรี สุมณฑา
ตุ๊กกาย จากข่าวสด เก็บถาวร 2016-03-04 ที่ เวย์แบ็กแมชชีน
ต้นไม้ชแตร์น–บรอโก

ต้นไม้ชแตร์น–บรอโก และลำดับชแตร์น–บรอโกของอันดับ i โดยที่ i = 1, 2, 3, 4
ในทฤษฎีจำนวน ต้นไม้ชแตร์น–บรอโก (อังกฤษ: Stern–Brocot tree) เป็นต้นไม้ทวิภาคสมบูรณ์อนันต์ซึ่งจุดยอดสมนัยแบบหนึ่งต่อหนึ่งกับจำนวนตรรกยะบวก ซึ่งเรียงจากซ้ายไปขวาดังในต้นไม้ค้นหา (search tree)
โมริทซ์ ชแตร์น (ค.ศ. 1858) และอาชีล บรอโก (ค.ศ. 1861) ค้นพบต้นไม้ชแตร์น–บรอโกแยกกัน ชแตร์นเป็นนักทฤษฎีจำนวนชาวเยอรมัน บรอโกเป็นช่างทำนาฬิกาชาวฝรั่งเศสผู้ใช้ต้นไม้ชแตร์น–บรอโกออกแบบระบบเฟืองโดยอัตราทดเฟืองใกล้เคียงค่าที่ต้องการโดยหาอัตราส่วนจำนวนเรียบ (smooth number) ใกล้ค่านั้น
รากของต้นไม้ชแตร์น–บรอโกสมนัยกับจำนวน 1 อาจนิยามความสัมพันธ์แบบพ่อแม่-ลูกระหว่างจำนวนในพจน์เศษส่วนต่อเนื่องหรือมีเดียนต์ (mediant) และวิถีในต้นไม้จากรากถึงจำนวน q อื่นใดให้ลำดับค่าใกล้เคียงของ q โดยตัวส่วนที่น้อยกว่า q เนื่องจากต้นไม้นี้มีจำนวนตรรกยะบวกทุกตัวครั้งเดียว การค้นหาในแนวกว้างของต้นไม้นี้จึงให้วิธีแสดงรายการจำนวนตรรกยะบวกทุกตัวซึ่งสัมพันธ์ใกล้ชิดกับลำดับแฟรีย์ (Farey sequence)
ต่อมขี้หู

ต่อมขี้หู (อังกฤษ: ceruminous gland) เป็นต่อมเหงื่อพิเศษใต้หนังส่วน 1/3 ด้านนอกของช่องหู
เป็นต่อมไม่ซับซ้อน มีรูปขด เป็นท่อ ประกอบด้วยเซลล์หลั่ง (secretory cell) ชั้นใน และเซลล์ผิวหนังกล้ามเนื้อ (myoepithelial cell)
ชั้นนอก 
จัดเป็นต่อม apocrine
ต่อมจะหลั่งสารออกที่ท่อซึ่งใหญ่กว่า ซึ่งก็หลั่งออกที่ขนป้องกัน (guard hair) ในช่องหูชั้นนอก
แล้วผสมกับไขผิวหนัง (sebum) พร้อมเซลล์ผิวหนังที่ตายแล้ว กลายเป็นขี้หู
ขี้หูช่วยรักษาให้แก้วหูยืดหยุ่นได้ ช่วยหล่อลื่นและทำความสะอาดช่องหูชั้นนอก กันน้ำ ฆ่าแบคทีเรีย เคลือบขนป้องกันหูทำให้เหนียวและช่วยจับสิ่งแปลกปลอม (ฝุ่น สปอร์เชื้อรา เป็นต้น)
ต่อมเหล่านี้อาจเกิดทั้งเนื้องอกไม่ร้ายและเนื้องอกร้าย
เนื้องอกไม่ร้ายรวมทั้ง ceruminous adenoma, ceruminous pleomorphic adenoma และ ceruminous syringocystadenoma papilliferum
เนื้องอกร้ายรวมทั้ง ceruminous adenocarcinoma, adenoid cystic carcinoma และ mucoepidermoid carcinoma
เชิงอรรถ

↑  myoepithelial cell หรือ myoepithelium เป็นเซลล์ในหนังต่อม (glandular epithelium) เป็นชั้นบาง ๆ เหนือเยื่อฐาน (basement membrane) แต่ปกติจะอยู่ใต้ luminal cell
เซลล์อาจมีใยแอกตินของกล้ามเนื้อเรียบแบบอัลฟา (alpha smooth muscle actin) ที่สามารถหดเกร็งและขับสารหลั่งออกจากต่อมมีท่อ (exocrine gland)
เป็นเซลล์ที่พบในต่อมเหงื่อ ต่อมน้ำนม ต่อมน้ำตา และต่อมน้ำลาย
แหล่งข้อมูลอื่น

Anatomy Atlases - Ceruminous Gland]
ต่อเยอรมัน

| ต่อเยอรมัน |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Insecta
อันดับ:: Hymenoptera
อันดับย่อย:: Apocrita
วงศ์:: Vespidae
สกุล:: Vespula
สปีชีส์:: V.  germanica
ชื่อทวินาม
Vespula germanica (Fabricius, 1793)

จุด 3 จุด บนหน้าของต่อเยอรมัน
ต่อเยอรมัน (อังกฤษ: German wasp หรือ European wasp, Vespula germanica) เป็นต่อที่พบได้มากในซีกโลกเหนือ เป็นสัตว์พื้นเมืองของทวีปยุโรป, แอฟริกาเหนือ และในเขตร้อนของทวีปเอเชีย ภายหลังได้กระจายเข้าไปในภูมิภาคอื่น และอาศัยเป็นถิ่นที่อยู่ถาวร ในหลายพื้นที่ เช่น ทวีปอเมริกาเหนือ, ทวีปออสเตรเลีย และ ประเทศนิวซีแลนด์ ต่อเยอรมันจัดอยู่ในวงศ์(En:Vespidae) บางครั้งเข้าใจผิดว่าเป็นต่อกระดาษ เพราะมันสร้างรังด้วยวัสดุเหมือนกระดาษสีเทา ซึ่งความจริงแล้ว ต่อกระดาษนั้นจัดอยู่ในวงศ์ย่อย(En:Polistinae) ในอเมริกาเหนือ เรียกต่อพวกนี้ว่า ต่อเสื้อคลุมเหลือง (En:yellowjacket)
แหล่งข้อมูลอื่น

Ohio State University Yellowjacket fact sheet
Harvard University fact sheet on yellowjackets เก็บถาวร 2008-05-17 ที่ เวย์แบ็กแมชชีน
Differences between Yellowjackets and Hornets เก็บถาวร 2006-09-14 ที่ เวย์แบ็กแมชชีน
ต่อมไทรอยด์อักเสบฮาชิโมโตะ

| ต่อมไทรอยด์อักเสบฮาชิโมโตะ |
| --- | --- |
ชื่ออื่น: Chronic lymphocytic thyroiditis, ไทรอยด์อักเสบเหตุภูมิแพ้ตัวเอง, struma lymphomatosa, โรคฮาชิโมโตะ

ภาพกล้องจุลทรรศน์แสดงต่อมไทรอยด์อักเสบฮาชิโมโตะ
สาขาวิชา: วิทยาต่อมไร้ท่อ
อาการ: ต่อมไทรอยด์โตชนิดไม่ปวด, น้ำหนักตัวเพิ่ม, ความเหนื่อยล้า, ท้องผูก, อาการซึมเศร้า
ภาวะแทรกซ้อน: มะเร็งต่อมน้ำเหลืองไทรอยด์
การตั้งต้น: 30–50 ปี
สาเหตุ: พันธุกรรม และ ปัจจัยด้านสิ่งแวดล้อม
ปัจจัยเสี่ยง: ประวัติครอบครัว, โรคภูมิแพ้ตัวเองแบบอื่น
วิธีวินิจฉัย: วัดระดับ TSH, T4, แอนติบอดีชนิดแอนติไทยรอยด์
โรคอื่นที่คล้ายกัน: โรคเกรฟส์, ต่อมไทรอยด์โตแบบนอดูลาร์ชนิดไม่เป็นพิษ
การรักษา: เลวอไทรอกซิน, ผ่าตัด
ความชุก: 5% ที่จุดหนึ่ง
ต่อมไทรอยด์อักเสบแบบฮาชิโมโตะ (อังกฤษ: Hashimoto's thyroiditis), ต่อมไทรอยด์อักเสบเรื้อรังแบบลิมโฟซัยต์, โรคฮาชิโมโตะ เป็นโรคภูมิต้านตนเองชนิดหนึ่งที่ทำให้ต่อมไทรอยด์ถูกทำลายลงไปเรื่อย ๆ ในระยะแรกผู้ป่วยอาจไม่มีอาการใดๆ เมื่อเวลาผ่านไปต่อมไทรอยด์อาจมีขนาดโตขึ้นเกิดเป็นคอพอกที่ไม่มีอาการเจ็บปวด ผู้ป่วยบางรายอาจเกิดภาวะต่อมไทรอยด์ทำงานน้อยและมีอาการน้ำหนักเพิ่ม อ่อนเพลีย ท้องผูก ซึมเศร้า และปวดตามตัว เมื่อเวลาผ่านไปหลายปีต่อมไทรอยด์มักมีขนาดเล็กลง ภาวะแทรกซ้อนที่อาจเกิดขึ้นได้คือมะเร็งต่อมน้ำเหลืองที่ไทรอยด์
เชื่อว่าโรคนี้เกิดจากหลายปัจจัยทั้งจากพันธุกรรมและสิ่งแวดล้อม ปัจจัยเสี่ยงได้แก่ ประวัติครอบครัวเป็นโรคนี้หรือโรคภูมิต้านตนเองโรคอื่น การวินิจฉัยทำได้โดยการตรวจเลือดดูระดับฮอร์โมน TSH, T4 และออโตแอนติบอดีต่อไทรอยด์ โรคอื่นที่อาจทำให้มีอาการคล้ายกันกับโรคนี้ในบางระยะ เช่น โรคเกรฟส์ และโรคคอพอกแบบไม่เป็นพิษ
การรักษาโดยมาตรฐานคือการใช้ฮอร์โมนไทรอยด์สังเคราะห์ทดแทน ในบางรายที่ไม่มีภาวะต่อมไทรอยด์ทำงานน้อยอาจไม่จำเป็นต้องรับการรักษา บางรายอาจต้องรับการรักษาเพื่อลดขนาดของต่อมไทรอยด์ ผู้ป่วยไม่ควรกินอาหารที่มีปริมาณไอโอดีนมากเกินไป แต่ก็ต้องได้รับไอโอดีนให้เพียงพอต่อความต้องการของร่างกาย โดยเฉพาะในหญิงตั้งครรภ์ ผู้ป่วยส่วนใหญ่ไม่จำเป็นต้องรับการรักษาด้วยการผ่าตัด
ตลอดอายุขัยชนชาติเชื้อสายคอเคเซียนจะพบมีผู้ป่วยจากโรคต่อมไทรอยด์อักเสบแบบฮาชิโมโตประมาณ 5% ส่วนใหญ่เริ่มมีอาการที่อายุ 30-50 ปี และพบบ่อยในผู้หญิงมากกว่าผู้ชาย ปัจจุบันพบว่ามีผู้ป่วยโรคนี้จำนวนมากขึ้นเรื่อยๆ โรคนี้ได้รับการบรรยายไว้เป็นครั้งแรกเมื่อ ค.ศ. 1912 โดยแพทย์ชาวญี่ปุ่น ชื่อ Hakaru Hashimoto ต่อมาเมื่อ ค.ศ. 1957 จึงค้นพบว่าโรคนี้เป็นโรคภูมิต้านตนเอง
แหล่งข้อมูลอื่น

| --- | --- |
การจำแนกโรค: DICD-10: E06.3 ICD-9-CM: 245.2 OMIM: 140300 MeSH: D050031 DiseasesDB: 5649
ทรัพยากรภายนอก: eMedicine: med/949 Patient UK: ต่อมไทรอยด์อักเสบฮาชิโมโตะ
ต่อมน้ำเหลืองโต

| โรคปุ่มน้ำเหลือง (Lymphadenopathy) |
| --- | --- |
ต่อมน้ำเหลืองที่คอโตจากโรคติดเชื้อโมโนนิวคลิโอซิส
บัญชีจำแนกและลิงก์ไปภายนอก
ICD-10: I88, L04, R59.1
ICD-9: 289.1-289.3, 683, 785.6
DiseasesDB: 22225
MedlinePlus: 001301
eMedicine: ped/1333
MeSH: D008206
โรคปุ่มน้ำเหลือง (อังกฤษ: lymphadenopathy) โรคต่อม (อังกฤษ: adenopathy) เป็นโรคอย่างหนึ่งของต่อมน้ำเหลือง ทำให้มีความผิดปกติไปของขนาด จำนวน หรือความแข็งของต่อม ซึ่งส่วนใหญ่จะทำให้ต่อมมีขนาดโตขึ้นด้วย จึงนิยมเรียกว่า ต่อมน้ำเหลืองโต สาเหตุที่พบบ่อยคือเกิดจากการอักเสบ เรียกว่า ต่อมน้ำเหลืองอักเสบ (อังกฤษ: lymphadenitis) ในทางการแพทย์แล้ว มักไม่นิยมให้ความสำคัญกับการพยายามแยกแยะว่าโรคของต่อมน้ำเหลืองนี้เป็นต่อมน้ำเหลืองโตหรือเป็นต่อมน้ำเหลืองอักเสบ บางครั้งจึงถูกถือว่าเป็นคำที่มีความหมายเดียวกัน
ต่อมน้ำเหลืองโตเป็นอาการแสดงที่พบได้บ่อย และไม่มีความจำเพาะต่อโรคใดๆ เป็นพิเศษ สาเหตุที่พบบ่อยคือการติดเชื้อ (ซึ่งเป็นได้ตั้งแต่การติดเชื้อเล็กน้อย เช่น หวัด ไปจนถึงการติดเชื้อรุนแรง เช่น เอชไอวี) โรคภูมิต้านตนเอง และมะเร็ง นอกจากนี้ยังอาจไม่มีสาเหตุ และหายเองได้
แหล่งข้อมูลอื่น

HPC:13820 เก็บถาวร 2012-06-02 ที่ เวย์แบ็กแมชชีน on humpath.com (Digital slides)
| ด ค กโรคของระบบน้ำเหลือง: โรคของอวัยวะน้ำเหลือง (D73/E32/I88–I89, 254/289> 4–289.5/457) |
| --- | --- |
ต่อมไทมัส:  ฝีที่ต่อมไทมัส  การเจริญมากเกินของต่อมไทมัส 
ม้าม:  ภาวะไม่มีม้ามที่เกิดภายหลัง/ม้ามทํางานน้อยกว่าปกติ  ภาวะผิดตำแหน่งของม้าม  ม้ามโต (Banti's syndrome)  ม้ามตายเหตุขาดเลือด 
ทอนซิล:  ดูแม่แบบ:พยาธิวิทยาระบบหายใจ 
ต่อมน้ำเหลือง:  โรคปุ่มน้ำเหลือง/ต่อมน้ำเหลืองอักเสบ  ต่อมน้ำเหลืองโตทั่วตัว  โรคคาสเซิลแมน  Intranodal palisaded myofibroblastoma  โรคคิคูชิ
ตึกระทึกเสียดฟ้า

| ตึกระทึกเสียดฟ้า |
| --- | --- |
ใบปิดภาพยนตร์
กำกับ: เบน วีทลีย์
เขียนบท: เอมี จัมพ์
สร้างจาก: High Rise โดย เจ. จี. บัลลาร์ด
อำนวยการสร้าง: เจเรมี ทอมัส
นักแสดงนำ:   ทอม ฮิดเดิลสตัน  เจเรมี ไอเอินส์  เซียนนา มิลเลอร์  ลุค อีแวนส์  เอลิซาเบธ มอสส์  เจมส์ เพียวฟอย  คีลีย์ ฮอวส์ 
กำกับภาพ: ลอรี โรส
ตัดต่อ:   เบน วีทลีย์  เอมี จัมพ์ 
ดนตรีประกอบ: คลินต์ แมนเซลล์
บริษัทผู้สร้าง:   Recorded Picture Company  Film4  British Film Institute  HanWay Films  Northern Ireland Screen  Ingenious Media  
ผู้จัดจำหน่าย: StudioCanal
วันฉาย: 13 กันยายน 2015 (TIFF) 18 มีนาคม 2016 (สหราชอาณาจักร) 5 พฤษภาคม 2016 (ไทย)
ความยาว: 119 นาที
ประเทศ: สหราชอาณาจักร
ภาษา: อังกฤษ
ทุนสร้าง: 8 ล้านดอลลาร์สหรัฐ (ประมาณ)
ทำเงิน: 5.4 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
ตึกระทึกเสียดฟ้า (อังกฤษ: High-Rise) เป็นภาพยนตร์แนวดิสโทเปียจากสหราชอาณาจักร กำกับโดยเบน วีทลีย์ เขียนบทโดยเอมี จัมพ์ โดยดัดแปลงจากนิยายชื่อเดียวกันของเจ. จี. บัลลาร์ด นำแสดงโดย ทอม ฮิดเดิลสตัน เจเรมี ไอเอินส์และเซียนนา มิลเลอร์ ภาพยนตร์เรื่องนี้ออกฉายรอบปฐมทัศน์โลกที่งานเทศกาลภาพยนตร์นานาชาติโทรอนโตในเดือนกันยายน 2015
เรื่องย่อ

ภาพยนตร์เปิดเรื่องด้วยฉากที่ดร. รอเบิร์ต แลง อาศัยอยู่ในอะพาร์ตเมนต์ที่เสื่อมโทรม แลงเลี้ยงสุนัขตัวหนึ่งซึ่งต่อมาเขานำมาย่างกินเป็นอาหาร ก่อนที่ภาพยนตร์จะตัดภาพกลับไปเมื่อ 3 เดือนที่แล้ว
หลังจากพี่สาวเสียชีวิต แลงย้ายเข้ามาอาศัยที่ชั้นที่ 25 ของอะพาร์ตเมนต์หรูหรา 1 ใน 5 แห่งที่สร้างโดยแอนโทนี รอยัล อะพาร์ตเมนต์ที่นี่มีทุกอย่างครบครันเช่น สระว่ายน้ำ ห้องออกกำลังกาย ซุปเปอร์มาร์เก็ตและลิฟต์ความเร็วสูง ทำให้ผู้อาศัยส่วนใหญ่ไม่จำเป็นต้องออกจากอาคาร ภายในอะพาร์ตเมนต์แห่งนี้แบ่งผู้อาศัยออกเป็น 3 กลุ่มตามระดับชั้น
หลังจากได้พบและร่วมงานเลี้ยงกับชาร์ล็อตต์ เมลวิลล์ แลงถูกเชิญให้ไปพบกับรอยัล ภรรยาของรอยัล แอน เชิญแลงให้มางานเลี้ยงของกลุ่มคนชั้นสูง แลงพบกับมันโรว์ หนึ่งในผู้ฝึกงานกับเขาและถูกหัวเราะเยาะก่อนพาออกจากงาน ต่อมาแลงตรวจผลสแกนศีรษะของมันโรว์ที่เป็นลมระหว่างการฝึก แลงซึ่งต้องการแก้แค้นมันโรว์คืนบอกว่าเขาพบ "บางอย่าง" ในสมองของมันโรว์
ต่อมาแลงร่วมงานเลี้ยงเด็กที่ชั้นที่ 2 ของริชาร์ด ไวลเดอร์และภรรยาท้องแก่ เฮเลน ริชาร์ดนำเด็ก ๆ ไปที่สระว่ายน้ำหลังได้ยินว่าเด็ก ๆ ถูกห้ามลงสระ ก่อนจะพบว่าที่สระว่ายน้ำมีงานเลี้ยงที่จัดโดยนักแสดง เจน เชอริแดน ท่ามกลางความวุ่นวาย ไวลเดอร์ฆ่าสุนัขของเจน ต่อมาผู้อาศัยในอะพาร์ตเมนต์ทราบข่าวมันโรว์กระโดดตึกฆ่าตัวตาย ชีวิตภายในอะพาร์ตเมนต์เริ่มแย่ลงเมื่อไฟฟ้าขัดข้อง การกระทบกระทั่งระหว่างผู้อาศัยและการแบ่งแยกระหว่างชนชั้น แพงบอร์น ผู้อาศัยชั้นสูงนำคนเข้ายึดซุปเปอร์มาร์เก็ตและทำร้ายไวลเดอร์ ส่วนเฮเลนไปหาแลงและมีเพศสัมพันธ์กัน หลังเฮเลนออกจากห้อง เธอถูกจับตัวให้ไปเป็นแม่บ้านให้กับชนชั้นสูง
ไวลเดอร์ซึ่งฟื้นจากการถูกทำร้ายตัดสินใจบุกขึ้นชั้นบนเพื่อฆ่ารอยัล ส่วนแลงซึ่งปฏิเสธที่จะทำการผ่าตัดสมองไวลเดอร์ตามจดหมายของแพงบอร์นถูกชนชั้นสูงจับตัวไปและเกือบจะถูกโยนลงมา แต่รอยัลมาช่วยไว้ทัน ทั้งคู่ทานอาหารเย็นร่วมกันแล้วถกเรื่องชีวิตภายในอะพาร์ตเมนต์ ไวลเดอร์ขึ้นมาชั้นบนสุดและยิงรอยัลเสียชีวิต ส่วนตัวไวลเดอร์เองถูกกลุ่มผู้หญิงรุมแทงจนเสียชีวิต
ภาพยนตร์ตัดกลับมาที่ฉากเริ่มต้น โดยกลุ่มผู้หญิงชั้นบนร่วมกันสร้างสังคมใหม่ ส่วนแลงดูแลรักษาผู้บาดเจ็บและอาศัยอยู่กับชาร์ล็อตต์ พร้อมกับเตรียมพร้อมรับผู้คนจากอะพาร์ตเมนต์รอบ ๆ ที่อีกไม่นานจะต้องพบกับชะตากรรมเช่นเดียวกับตน ภาพยนตร์จบลงที่ฉากโทบี ลูกชายของชาร์ล็อตต์ (ที่ก่อนหน้านี้เปิดเผยว่าเกิดกับรอยัล) นั่งฟังสุนทรพจน์ของมาร์กาเรต แทตเชอร์ นายกรัฐมนตรีแห่งสหราชอาณาจักร
นักแสดง

ทอม ฮิดเดิลสตัน รับบท ดร. รอเบิร์ต แลง
เจเรมี ไอเอินส์ รับบท แอนโทนี รอยัล
เซียนนา มิลเลอร์ รับบท ชาร์ล็อตต์ เมลวิลล์
ลุค อีแวนส์ รับบท ริชาร์ด ไวลเดอร์
เอลิซาเบธ มอสส์ รับบท เฮเลน ไวลเดอร์
เจมส์ เพียวฟอย รับบท จอห์น แพงบอร์น
คีลีย์ ฮอวส์ รับบท แอน รอยัล
เซียนนา กิลลอรี รับบท เจน เชอริแดน
ออกัสตัส พรูว์ รับบท มันโรว์
หลุยส์ ซัค รับบท โทบี เมลวิลล์
การสร้าง

เจเรมี ทอมัส ผู้อำนวยการสร้างต้องการจะสร้างภาพยนตร์ที่ดัดแปลงจากนิยาย High-Rise ของเจ. จี. บัลลาร์ดมาตั้งแต่ทศวรรษที่ 1970 เขาเคยร่วมมือกับนิโคลัส โรกและพอล เมเยอส์เบิร์กสร้างภาพยนตร์เรื่องนี้ในช่วงปลายทศวรรษที่ 1970 ต่อมาในช่วงทศวรรษ 2000 ทอมัสร่วมมือกับริชาร์ด สแตนลีย์และวินเซนโซ นาตาลีพัฒนาโครงการสร้างภาพยนตร์เรื่องนี้อีกครั้ง
ในปี 2013 เบน วีทนีย์พบกับทอมัสซึ่งเป็นผู้ถือสิทธิ์ในการดัดแปลงนิยายและให้เอมี จัมพ์ ซึ่งเป็นภรรยาของวีทนีย์เองทำหน้าที่เขียนบท ทอม ฮิดเดิลสตันได้รับเลือกให้แสดงบทนำในเดือนกุมภาพันธ์ 2014 ต่อมาในเดือนมิถุนายน ปีเดียวกัน ลุค อีแวนส์และเอลิซาเบธ มอสส์ได้รับเลือกให้ร่วมแสดง การถ่ายทำเริ่มในเดือนกรกฎาคม ปีเดียวกันที่เบลฟาสต์ และถ่ายทำที่เมืองบังกอร์ ไอร์แลนด์เหนือ
การตอบรับ > การตอบรับในประเทศไทย

ตึกระทึกเสียดฟ้า ทำรายได้เปิดตัวในประเทศไทย 65,000 บาท ระหว่างวันที่ 5–11 พฤษภาคม 2016 ภาพยนตร์เรื่องนี้ทำรายได้ 310,000 บาท
การตอบรับ > รางวัล

ตึกระทึกเสียดฟ้า ได้รับรางวัล European Composer and Songwriter Alliance Grand Scores Award สาขาเพลงประกอบยอดเยี่ยม
แหล่งข้อมูลอื่น

เว็บไซต์ทางการ
High-Rise (2015) ยิ่งสูง ยิ่งคลั่ง - หนัง - Mthai[ลิงก์เสีย]
ตึกระทึกเสียดฟ้า ที่อินเทอร์เน็ตมูวีเดตาเบส
ตึกระทึกเสียดฟ้า ที่สยามโซน
ตารางแฮช

| ตารางแฮช |
| --- | --- |
การใช้งานตารางแฮชผ่านฟังก์ชันแฮช
ความสำคัญของลำดับ: ไม่มีความสำคัญ
การซ้ำกันของสมาชิก: ไม่อนุญาตให้ซ้ำได้
เวลาที่ใช้ค้นหาตามดัชนี: -
เวลาที่ใช้ค้นหาตามค่า: O (1)
เวลาที่ใช้ในการเข้าถึง: O (1)
การทำให้ว่าง: -
เวลาที่ใช้ทำให้ว่าง: -
โครงสร้างต้นแบบ: ตาราง
ตารางแฮช (อังกฤษ: Hash table, Hash map) เป็นโครงสร้างข้อมูลในรูปแบบตาราง ซึ่งอาจใช้แถวลำดับในการทำ ใช้ในการเก็บข้อมูลจำนวนมาก เพื่อสะดวกต่อการเก็บและค้นหา โดยการผ่านฟังก์ชันแฮช
ลักษณะของตารางแฮช

ตารางแฮชมักใช้แถวลำดับหรือMapขนาดใหญ่เพื่อใช้ในการจัดการเก็บข้อมูลจำนวนมาก โดยมีลักษณะการเก็บแบบดัชนีได้ (Indexing) วิธีการเก็บนั้นจะนำข้อมูลที่จะนำมาเก็บผ่านฟังก์ชันฟังก์ชันหนึ่ง(เราจะเรียกข้อมูลที่ผ่านฟังก์ชันนั้นว่า key) ซึ่งเรียกว่าฟังก์ชันแฮชจะได้เลขซึ่งจำเพาะกับข้อมูลนั้น กล่าวคือ ข้อมูลแต่ละตัวเมื่อผ่านฟังก์ชันแฮชแล้ว จะได้เลขที่แตกต่างกัน แล้วจึงนำข้อมูลไปเก็บไว้ในตาราง แถวลำดับ หรือ Map ที่กำหนดไว้
ตามรูปเป็นการเก็บหมายเลขโทรศัพท์ โดยใช้ชื่อผู้ใช้โทรศัพท์เป็น key ก็สามารถทำได้โดยการสร้างฟังก์ชันแฮชของชื่อผู้ใช้โทรศัพท์ เราก็จะได้ว่าหมายเลขโทรศัพท์นี้ควรเก็บในช่องใด เมื่อจะค้นหาหมายเลขโทรศัพท์ของผู้ใช้โทรศัพท์คนใด ก็นำชื่อผู้ใช้โทรศัพท์ผ่านฟังก์ชันแฮช ก็จะรู้ว่าหมายเลขโทรศัพท์ของเขาผู้นั้นอยู่ในช่องใดได้ทันที ฟังก์ชันแฮชก็เปรียบเทียบได้กับ สารบัญหรือดรรชนีของหนังสือนั่นเอง
จุดเด่นของตารางแฮช

ตารางแฮชเน้นการค้นหาและเพิ่มลดสมาชิกอย่างรวดเร็ว จนเป็นเวลาคงที่ O(1) แต่ข้อมูลเหล่านั้นจะต้องไม่มีลำดับและไม่ซ้ำกันเท่านั้น
บริการที่มักจะมี

คืนข้อมูลที่คู่กับ key ที่กำหนด
เพิ่มข้อมูลลงในตารางแฮชให้สอดคล้องกับ key ที่กำหนด
ลดข้อมูลที่คู่ key ที่กำหนดในตารางแฮช
ความเร็วที่ใช้ในการทำงาน

การทำงานของตารางแฮชเน้นการเข้าถึงข้อมูลอย่างรวดเร็วเป็นเวลาคงที่ O(1) ในกรณีเฉลี่ย (ใช้กับข้อมูลสุ่ม และมีการออกแบบโครงสร้างข้อมูลอย่างถูกต้อง)
| การทำงาน | เวลา |
| --- | --- |
การหาตามคีย์ (ฟังก์ชันแฮช): O(1)
การเข้าถึงสมาชิก: โดยเฉลี่ย O(1)
การแก้ปัญหาการชนกัน

การชนกัน (collision) เกิดจากการที่สมาชิกมากกว่าสองตัวเกิดมีผลของฟังก์ชันแฮชตรงกัน 
ทำให้เกิดการเก็บที่เดียวกัน หรือเมื่อคำนวณผลจากฟังก์ชันแฮชแล้วอาจมีค่ามากกว่าขนาดของ
ตารางแฮชทำให้ต้องวนกลับมาใส่แล้วเจอตัวที่เดิมเคยมีอยู่แล้ว วิธีการแก้ปํญหาที่นิยมมีสองวิธีคือ วิธี SperateChaining และ OpenAddressing
การแก้ปัญหาการชนกัน > วิธี Separate Chaining

Separate Chaining คือการใช้รายการหรือแถวลำดับขยายขนาดได้แทนการเก็บ
สมาชิกโดยตรง ตารางแฮชแต่ละช่องก็จะกลายเก็บข้อมูลในลักษณะเป็นรายการ เมื่อตัวใดที่ต้องเก็บในตารางแฮชตำแหน่งเดียวกัน ก็จะถูกเก็บไว้ในรายการนี้ต่อไปเรื่อยๆ (คล้ายๆพจนานุกรม เมื่อเปิดสารบัญแล้วเจอว่าตัวอักษรตัวแรกของคำที่เราจะหาอยู่ในหน้าใด ก็เปิดหน้านั้นแล้วต้องมานั่งไล่หาต่อในรายการของคำที่มีตัวอักษรตัวแรกเหมือนกับคำที่เราจะหาต่อไป)
การแก้ปัญหาการชนกัน > วิธี Open Addressing

เมื่อการการชนเกิดขึ้นวิธีการของ Open Addressing คือการหาช่องในตารางแฮชใหม่โดยกระโดดไปจากที่เดิมเป็นฟังก์ชันหนึ่ง จนกว่าจะหาช่องว่างเจอจึงจะใส่ค่าลงไป
ฟังก์ชันที่มักจะใช้กระโดดมีสามแบบคือ การตรวจเชิงเส้น (Linear Probing), การตรวจกำลังสอง (Quadatic Probing) และการแฮชสองชั้น (Double Hashing)
การแก้ปัญหาการชนกัน > วิธี Open Addressing > การตรวจเชิงเส้น

การตรวจเชิงเส้นจะทำให้กระโดดไปจากจุดเดิมเป็นระยะคงที่ การกระโดดเช่นนี้จะทำให้เกิดข้อมูลอยู่
ติดๆกันเป็นกลุ่มขนาดใหญ่แต่มีจำนวนกลุ่มน้อยๆ ทำให้ผลที่เข้ามาถ้ามีการชนกันบริเวณนี้ จะต้องเสียเวลากระโดดไปเพื่อพ้นจากช่วงนี้ และทำให้กลุ่มนี้ใหญ่ขึ้นไปเรื่อยๆอีก เราเรียกการเกาะกลุ่มเป็นจำนวนกลุ่มน้อยๆแต่กลุ่มขนาดใหญ่ๆ เนื่องจากการตรวจเชิงเส้นว่า การเกาะกลุ่มปฐมภูมิ (Primary Clustering)
การแก้ปัญหาการชนกัน > วิธี Open Addressing > การตรวจกำลังสอง

การตรวจกำลังสองมักคำนวณว่าจะทำให้กระโดดไปจากจุดเดิมเป็นระยะหนึ่ง ซึ่งเป็นฟังก์ชันตรรกยะ (มักเป็นฟังก์ชันยกกำลังสอง) การกระโดดเช่นนี้จะทำให้เกิดข้อมูลอยู่
ติดๆกันเป็นกลุ่มขนาดเล็กแต่มีจำนวนกลุ่มหลายกลุ่ม เพราะการกระโดดจะเป็นการกระโดดข้ามไปไม่ติดกัน แต่ถึงอย่างไรก็ตามถ้าแฮชชนกัน ก็จะไปเจอกลุ่มเล็กๆกลุ่มเดิมอยู่ดี และจะไม่เจอช่องว่างบางช่องว่างได้  เราเรียกการเกาะกลุ่มขนาดเล็กๆเป็นจำนวนมาก เนื่องจากการตรวจกำลังสองว่า การเกาะกลุ่มทุติยภูมิ (Secondary Clustering)